GRB

**REPUBLIKA HRVATSKA**

**VA RAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 810-01/19-01/8**

**URBROJ: 2186/03-02-19-1**

**Cestica, 12.12.2019.**

Temeljem članka 17. stavka 1. Zakona o sustavu civilne zaštite („Narodne novine“ broj 82/15 i 118/18), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17) i članka 30. Statuta Općine Cestica („Službeni vjesnik Varaždinske županije“ broj 17/18), a na prijedlog Općinskog načelnika Općine Cestica, Općinsko vijeće Općine Cestica na svojoj 16. sjednici održanoj dana 12. prosinca 2019. godine donosi

**GODIŠNJU ANALIZU**

**stanja sustava civilne zaštite na području Općine Cestica za 2019. godinu**

**UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite redovno djeluje putem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite.

Načela sustava civilne zaštite su opća načela: načelo humanosti i načelo zabrane diskriminacije te načela operativnog djelovanja sustava civilne zaštite: načelo supsidijarnosti, načelo solidarnosti i načelo kontinuiteta djelovanja.

Općina Cestica dužna je:

* organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite,
* jačati i nadopunjavati spremnost postojećih operativnih snaga sustava civilne zaštite na njihovom području sukladno procjeni rizika od velikih nesreća i planu djelovanja civilne zaštite, a ako postojećim operativnim snagama ne mogu odgovoriti na posljedice utvrđene procjenom rizika, dužne su osnovati dodatne postrojbe civilne zaštite,
* za potrebe pripravnosti i reagiranja kod velikih nesreća i katastrofa organizirati sudjelovanje volontera radi provođenja mjera i aktivnosti u sustavu civilne zaštite, sukladno odredbama Zakona o sustavu civilne zaštite („Narodne novine“ broj 82/15, 118/18) i posebnih propisa.

U slučaju velike nesreće Stožer civilne zaštite Općine Cestica organizira volontere u provođenju određenih mjera i aktivnosti u sustavu civilne zaštite, sukladno odredbama ovog Zakona i posebnih propisa.

Mjere i aktivnosti u sustavu civilne zaštite Općine Cestica provode sljedeće operativne snage sustava civilne zaštite:

a) stožer civilne zaštite,

b) operativne snage vatrogastva,

c) operativne snage Hrvatskog Crvenog križa,

d) operativne snage Hrvatske gorske službe spašavanja,

e) udruge,

f) povjerenici civilne zaštite i njihovi zamjenici,

g) koordinatori na lokaciji,

h) pravne osobe u sustavu civilne zaštite.

Predstavničko tijelo – Općinsko vijeće, na prijedlog izvršnog tijela jedinice lokalne i područne (regionalne) samouprave, izvršava sljedeće zadaće:

* u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine
* donosi procjenu rizika od velikih nesreća
* osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti.

Izvršno tijelo jedinice lokalne samouprave – općinski načelnik izvršava sljedeće zadaće:

* donosi plan djelovanja civilne zaštite te plan vježbi civilne zaštite
* priprema i dostavlja predstavničkom tijelu prijedlog odluke o određivanju pravnih osoba od interesa za sustav civilne zaštite i prijedlog odluke o osnivanju postrojbi civilne zaštite,
* kod donošenja godišnjeg plana nabave u plan uključuje materijalna sredstva i opremu snaga civilne zaštite,
* donosi odluke iz svog samoupravnog djelokruga radi osiguravanja materijalnih, financijskih i drugih uvjeta za financiranje i opremanje operativnih snaga sustava civilne zaštite,
* odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite,
* izrađuje i dostavlja predstavničkom tijelu prijedlog procjene rizika od velikih nesreća i redovito ažurira procjenu rizika od velikih nesreća i plan djelovanja civilne zaštite,
* osigurava uvjete za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite u zaštiti i spašavanju građana, materijalnih i kulturnih dobara i okoliša,
* osigurava uvjete za raspoređivanje pripadnika u postrojbu opće namjene i na dužnost povjerenika civilne zaštite te vođenje evidencije raspoređenih pripadnika
* osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite,
* uspostavlja vođenje evidencije stradalih osoba u velikim nesrećama i katastrofama.

Izvršno tijelo jedinice lokalne i područne (regionalne) samouprave koordinira djelovanje operativnih snaga sustava civilne zaštite osnovanih za područje te jedinice u velikim nesrećama i katastrofama uz stručnu potporu nadležnog stožera civilne zaštite.

1. **STANJE SUSTAVA CIVILNE ZAŠTITE OPĆINE CESTICA**
2. **PLANSKI DOKUMENTI**

* **Procjena rizika od velikih nesreća za Općinu Cestica i Plan djelovanja civilne zaštite Općine Cestica**
* Općina Cestica ima usvojenu Procjenu rizika od velikih nesreća koju je usvojilo Općinsko vijeće Općine Cestica na svojoj 13. sjednici održanoj 13. lipnja 2019. godine („Službeni vjesnik Varaždinske županije“ broj 42/19). Procjena rizika od velikih nesreća za Općinu Cestica temelj je izrade Plana djelovanja civilne zaštite Općine Cestica, koji je trenutno u postupku izrade. Sukladno Procjeni rizika od velikih nesreća za Općinu Cestica i analizi stanja spremnosti sustava civilne zaštite, utvrđena je visoka spremnost i dostatnost kapaciteta operativnih snaga sustava civilne zaštite na području Općine Cestica koje u slučaju velike nesreće i katastrofe mogu u dovoljnoj mjeri samostalno i učinkovito reagirati na otklanjanju posljedica velikih nesreća i katastrofa bez postrojbe civilne zaštite opće namjene, te je iz navedenog razloga ista ukinuta. Kako je navedeno u Uvodu ove Analize, ako postojeće operativne snage neće moći odgovoriti na posljedice utvrđene procjenom rizika, Općina Cestica je dužna osnovati postrojbu civilne zaštite opće namjene.
* **Vođenje evidencije pripadnika operativnih snaga sustava civilne zaštite**

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine“ broj 75/16) ustrojena je evidencija vlastitih pripadnika za operativne snage sustava civilne zaštite Općine Cestica za:

* članove Stožera civilne zaštite,
* povjerenike civilne zaštite i njihove zamjenike,
* koordinatore na lokaciji,
* udruge,
* pravne osobe od interesa za sustav civilne zaštite Općine Cestica.

Podaci o pripadnicima operativnih snaga kontinuirano se ažuriraju u planskim dokumentima.

1. **OPERTIVNE SNAGE SUSTAVA CIVILNE ZAŠTITE**

**2.1. STOŽER CIVILNE ZAŠTITE OPĆINE CESTICA**

Osnovan je i imenovan Odlukom općinskog načelnika KLASA:810-03/17-01/10, URBROJ:2186/03-01/1-17-1, od 24. studenog 2017. godine. Sastoji se od načelnika Stožera, zamjenika načelnika Stožera te 8 članova.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite Općine Cestica rukovodi načelnik Stožera, a kada se proglasi velika nesreća, rukovođenje preuzima načelnik Općine Cestica.

Način rada Stožera civilne zaštite uređen je Poslovnikom o načinu rada Stožera civilne zaštite Općine Cestica (KLASA:810-03/16-01/6, URBROJ:2186/03-01/1-16-1, od 13. studenog 2016. godine). Mobilizacija Stožera civilne zaštite Općine Cestica provodi se sukladno Shemi mobilizacije Stožera civilne zaštite koja je u postupku donošenja.

* **Značajnije aktivnosti provedene u 2019. godini**

Značajnijih aktivnosti Stožera civilne zaštite Općine Cestica tijekom 2019. godine nije bilo. Analizom je utvrđeno da nije bilo potreba za sazivanjem sjednice Stožera.

* 1. **VATROGASTVO**

Na području Općine Cestica djeluje Vatrogasna zajednica Općine Cestica koju čini šest vatrogasnih društava (DVD Gornje Vratno, DVD Križovljan – Cestica, DVD Virje Križovljansko, DVD Babinec, DVD Lovrečan – Dubrava i DVD Gradišće).

Nastavno u Analizi prikazani su podaci koji se odnose na VZO Cestica.

* **Kadrovska popunjenost**

VZO Cestica ima 70 operativnih vatrogasaca.

* **Osnovna oprema za djelovanje u slučaju velikih nesreća i katastrofa**

Od osnovne opreme koju posjeduju DVD-i VZO Cestica potrebno je navesti:

* osobnu zaštitnu opreme,
* 3 velika navalna vozila,
* 3 mala navalna vozila,
* 2 kombi vozila za prijevoz ljudstva,
* 3 auto prikolice,
* vatrogasne motorne štrcaljke – 6 kom,
* motorne crpke za ispumpavanje vode – 6 kom,
* električne potopne crpke – 6 kom.
* **Značajnije aktivnosti provedene u 2019. godini**

Tijekom 2019. godine od strane VZO Cestica provedene su sljedeće aktivnosti:

* 11. svibnja 2019. godine: javna pokazna vježba na pilani „Friščić“ – 60 vatrogasaca i 8 vozila,
* 6. listopada 2019. godine: 11. provjera opreme i vozila na rijeci Dravi u Velikom Lovrečanu – 37 vatrogasaca, 8 vozila,
* 2. studenoga 2019. godine: 15. pokazna vježba na granici sa Slovenijom, Goričak 46 – DVD Lovrečan Dubrava i PGD Zavrč – 24 vatrogasaca i 4 vozila.
  1. **GRADSKO DRUŠTVO CRVENOG KRIŽA VARAŽDIN**
* **Kadrovska popunjenost**

U GDCK Varaždin djeluje ukupno 11 osoba.

* **Osnovna oprema za djelovanje u slučaju velikih nesreća i katastrofa**

Standardna zaliha humanitarne pomoći za korisnike predviđena je za period od 15 dana (vrijeme koje pokrivaju standardni paketi HCK). Temelji se na udjelu različitih kategorija stanovnika u ukupnom stanovništvu i potreba koje se zasnivaju na vrsti potencijalnih ugroza. Broj predviđenih artikala ovisi o broju predviđenih paketa u čijem je sastavu taj artikl, ali i o udjelu pojedine kategorije stanovnika za koju je artikl predviđen u ukupnom broju korisnika (primjerice dječje pelene predviđene su za potrebe djece u dobi od 0-3 godine).

Broj predviđenih korisnika temelji se na 2% ukupnog stanovništva RH, pri čemu za 1% stanovnika standarde zalihe osigurava Hrvatski Crveni križ, a zalihe za 1% stanovništva osiguravaju lokalna društva Hrvatskog Crvenog križa za područje na kojem djeluju.

Prema standardnim zalihama humanitarne pomoći, od ukupnog broj stanovnika Općine Cestica (5 806), 1% stanovništva osigurava GDCK Varaždin, njih 58 i 1% stanovništva osigurava Hrvatski Crveni križ, također njih 58. Sveukupan broj stanovnika za zbrinjavanje u slučaju ugroze iznosi 116[[1]](#footnote-1).

GDCK Varaždin je do kraja 2018. godine nabavljao opremu koju je mogao uskladištiti na adekvatan način zbog nedostatka skladišnog prostora, te se tako orijentirao na nabavku opreme koja može stajati u privremenim skladištima koje GDCK ima na raspolaganju (2 garaže u Ulici Stanka Vraza 8 i skladište Mali plac bb-atomsko sklonište u podzemnoj garaži). Dobivanjem prostora tijekom 2019. godine (Fabijanska ulica 33 – bivša vojarna Ivan Drašković) za skladištenje potrebne opreme i zaliha, GDCK Varaždin je u 2019. godini krenuo sa uređivanjem, rekonstrukcijom i opremanjem dobivenog prostora koji će se nastaviti i u 2020. godini.

GDCK Varaždin je do 15. studenog 2019. godine u posjedu sljedeće opreme:

**Tablica 1. Osnovna oprema u slučaju velikih nesreća i katastrofa GDCK Varaždin**

|  |  |
| --- | --- |
| **OPREMA ZA DJELOVANJE KOJU POSJEDUJE GDCK VARAŽDIN ZA GRAD VARAŽDIN I 10 OPĆINA NA PODRUČJU KOJIH DJELUJE** | |
| **SMJEŠTAJ UGROŽENIH** | KOM |
| Šatori komplet s rasvjetom vanjskom i unutarnjom 30 m2 | 4 |
| Sklopivi ležajevi s podlogom | 31 |
| Agregat | 2 |
| Rasvjetna tijela unutarnja i vanjska (komplet s razvodnim ormarićem) | 3 |
| Grijači za šator | 3 |
| Vreće za spavanje | 111 |
| Deke | 130 |
| Pivski komplet (stol+2 klupe) | 24 |
| Rasklopive stolice | 14 |
| Stalak za smeće | 3 |
| Radne svjetiljke | 10 |
| **PREHRANA UGROŽENIH** |  |
| Mobilna kuhinja kapaciteta 250-300 obroka sa priborom za pripremanje i distribuciju hrane | 2 |
| Hladnjak 215 l | 1 |
| Bačve za vodu 25 l | 2 |
| Pribor za jelo komplet (metalni) | 100 |
| **OPREMA ZA DJELOVANJE OPERATIVNIH SNAGA NA TERENU** |  |
| Šator na napuhavanje 30 m2 | 1 |
| Šator kocka 12 m2 | 1 |
| Auto prikolice nosivosti 750 kg | 2 |
| Isušivači vlage | 30 |
| Pumpe za vodu | 5 |
| Torbe prve pomoći | 45 |
| Nosila sklopiva | 2 |
| Invalidska kolica | 20 |
| Štake | 7 |
| Hodalice | 15 |
| Toaletni stolići | 12 |
| Megafon | 2 |
| Radio uređaji za komunikaciju | 4 |
| Ljestve | 3 |
| Dalekozor | 2 |
| Medicinski kreveti | 10 |
| Alat komplet | 1 |
| Kompresor | 1 |
| Minivaš | 1 |
| Dizalica hidraulična | 1 |
| Vozilo za operativno djelovanje | 3 |
| Polu električni viljuškar za skladištenje materijalnih dobara | 1 |
| Ručni viličar (paletar) za skladištenje materijalnih dobara | 1 |
| Prostor za uskladištenje materijalnih dobara 200 m2 | 1 |

**Izvor: GDCK Varaždin, studeni 2019. godine.**

Oprema koju posjeduje GDCK Varaždin te oprema i zalihe koje su potrebne za provođenje akcija zaštite i spašavanja navedena je u prilogu *Standardne zalihe humanitarne pomoći za korisnike i materijalna sredstva za djelovanje operativnih snaga HCK GDCK VARAŽDIN u kriznoj situaciji za Općinu Cestica*. Općina Cestica prema zakonskoj obvezi za 2020. godinu trebala bi uplatiti 80.000,00 kn. Ostatak sredstava prema planu upotrijebit će se za zdravstvene i socijalne aktivnosti u 2020. godini.

**Tablica 2. Oprema koja nedostaje za opremanje stanovnika**

|  |  |  |  |
| --- | --- | --- | --- |
| **BROJ STANOVNIKA OPĆINE CESTICA – 5806 STANOVNIKA** | **GDCK VARAŽDIN OSIGURAVA 1% - 58 OSOBA** | **JEDINIČNA CIJENA U KUNAMA** | **UKUPNI IZNOS U KUNAMA** |
| POTREBNA OPREMA U SLUČAJU KRIZNIH SITUACIJA, SVEUKUPNO |  |  | 436.853,00 |
| **SMJEŠTAJ I RADNI PROSTOR ZA UGROŽENE** | | | |
| Komplet posteljina (plahta, jastučnica) | 58 | 30,00 | 1.740,00 |
| Deka | 58 | 70,00 | 4.060,00 |
| Sklopivi ležaj | 58 | 500,00 | 29.000,00 |
| Prostirka (madrac, vreća za spavanje) za ležaj | 58 | 250,00 | 14.500,00 |
| Obiteljski šator komplet 5 osoba | 2 | 5.000,00 | 10.000,00 |
| Cerada | 8 | 250,00 | 2.000,00 |
| Rasvjeta šator | 8 | 500,00 | 4.000,00 |
| Uže 5 mm 20 m | 8 | 250,00 | 2.000,00 |
| Produžni kabel 25 m | 8 | 300,00 | 2.400,00 |
| Šator 30 m2 | 6 | 15.000,00 | 90.000,00 |
| Grijač za šator | 8 | 6.500,00 | 52.000,00 |
| Stol +2 klupe (pivski set) | 8 | 600,00 | 4.800,00 |
| Kemijski WC | 6 | 2.500,00 | 15.000,00 |
| Mobilni umivaonik | 8 | 500,00 | 4.000,00 |
| Mobilna tuš kabina | 8 | 2.500,00 | 20.000,00 |
| Ormarić za struju | 1 | 300,00 | 300,00 |
| Reflektorska rasvjeta | 8 | 500,00 | 4.000,00 |
| Generator | 5 | 4.500,00 | 22.500,00 |
| Metla i lopatica komplet | 8 | 100,00 | 800,00 |
| Univerzalna krpa | 32 | 9,00 | 288,00 |
| Kanta za vodu/čišćenje | 16 | 40,00 | 640,00 |
| Sredstvo za čišćenje univerzalno | 8 | 20,00 | 160,00 |
| Rukavice lateks 10 kom | 8 | 15,00 | 120,00 |
| Toalet papir rola | 80 | 15,00 | 1.200,00 |
| Papirnati ručnici rola profi | 32 | 15,00 | 480,00 |
| Kante za smeće | 8 | 250,00 | 2.000,00 |
| Vreće za smeće | 32 | 1,00 | 32,00 |
|  | **UKUPNO** | **40.515,00** | **288.020,00** |
| **POTREPŠTINE/POMAGALA/ALAT ZA UGROŽENE** | | | |
| Lopata za snijeg | 6 | 50,00 | 300,00 |
| Lopata | 6 | 50,00 | 300,00 |
| Ručna pila za drvo | 6 | 70,00 | 420,00 |
| Sjekira | 6 | 70,00 | 420,00 |
| Čekić | 6 | 50,00 | 300,00 |
| Kombinirana kliješta | 6 | 70,00 | 420,00 |
| Odvijač (križni i ravni) komplet | 6 | 70,00 | 420,00 |
| Metar | 6 | 30,00 | 180,00 |
| Rezbarski nož | 6 | 70,00 | 420,00 |
| Ducktape rola | 32 | 8 | 256,00 |
| Baterijska svjetiljka | 29 | 60,00 | 1.740,00 |
| Kanta za vodu/čišćenje | 32 | 30,00 | 960,00 |
| Kanistar za vodu/piće | 32 | 45,00 | 1.440,00 |
| Rukavice radne par | 32 | 15,00 | 480,00 |
| Komplet jelo osnovni | 58 | 100,00 | 5.800,00 |
| Bočica za bebe | 19 | 60,00 | 1.140,00 |
| Ručnik | 116 | 60,00 | 6.960,00 |
| Sredstvo protiv komaraca | 24 | 40,00 | 960,00 |
| Ruksak | 58 | 60,00 | 3.480,00 |
| Torba HCK velika | 58 | 120,00 | 6.960,00 |
|  | **UKUPNO** | **1.128,00** | **33.356,00** |
| **INVALIDSKA POMAGALA ZA UGROŽENE** | | | |
| Invalidska kolica | 6 | 2.000,00 | 12.000,00 |
| Hodalica | 6 | 350,00 | 2.100,00 |
| Štake (komplet 2 kom.) | 6 | 150,00 | 900,00 |
|  | **UKUPNO** | **2.500,00** | **15.000,00** |
| **ODJEČA I OBUĆA ZA UGROŽENE** | | | |
| Muške gaće | 174 | 10.00 | 1.740,00 |
| Muška majica kratki rukav | 174 | 40,00 | 6.960,00 |
| Muška trenirka komplet | 29 | 200,00 | 5.800,00 |
| Ženske gaće | 174 | 10,00 | 1.740,00 |
| Ženska majica kratki rukav | 174 | 40,00 | 6.960,00 |
| Ženska trenirka komplet | 29 | 200,00 | 5.800,00 |
| Dječje gaće | 174 | 10,00 | 1.740,00 |
| Dječja majica kratki rukav | 174 | 20,00 | 3.480,00 |
| Dječja trenirka komplet | 10 | 150,00 | 1.500,00 |
| Čarape odrasli par | 116 | 5 | 580,00 |
| Čarape dječje par | 116 | 5 | 580,00 |
| Tenisice odrasli par | 58 | 1 | 58,00 |
| Tenisice dječje par | 29 | 1 | 29,00 |
| Jakna zimska odrasli | 58 | 250,00 | 14.500,00 |
| Jakna zimska dječja | 29 | 150,00 | 4.350,00 |
| Zimska kapa odrasli | 58 | 40,00 | 2.320,00 |
| Zimska kapa dječja | 29 | 40,00 | 1.160,00 |
| Rukavice odrasli par | 58 | 40,00 | 2.320,00 |
| Rukavice dječje par | 29 | 40,00 | 1.160,00 |
| Šal | 58 | 20,00 | 1.160,00 |
| Čizme za snijeg odrasli | 58 | 300,00 | 17.400,00 |
| Čizme za snijeg dječje | 29 | 200,00 | 5.800,00 |
| Kabanica univerzalna | 58 | 30,00 | 1.740,00 |
| Čizme gumene odrasli | 58 | 100,00 | 5.800,00 |
| Čizme gumene dječje | 29 | 100,00 | 2.900,00 |
| Mini deka za ogrtanje | 58 | 50,00 | 2.900,00 |
|  | **UKUPNO** | **2.052,00** | **100.477,00** |

**Izvor: GDCK Varaždin, studeni 2019. godine.**

* **Značajnije aktivnosti provedene u 2019. godini**

GDCK Varaždin je tijekom 2019. godine proveo sljedeće aktivnosti:

* 07.06.2019. javna pokazna vatrogasna vježba u Općini Petrijanec,
* 14.06.2019. javna pokazna vježba „Vježba civilne zaštite“ pod logom „Potres“ – 2019.“ u Općini Vidovec,
* 06.06.2019. Dani otvorenih vrata u općini G. Kneginec – prezentacija pružanja prve pomoći, rad s AVD uređajem mjerenje tlaka i šećera u krvi,
* 17.07.2019. javna pokazna vatrogasna vježba Općini G.Kneginec,
* 14.09.2019. javna pokazna vježba „Edukacijom do sigurnosti“ u Općini Sračinec i prezentacija pružanja pp za građanstvo,
* 26.09.2019. sudjelovanje u vježbi operativnih snaga Varaždinske županije „Strmec 2019.“,
* Obnova znanja iz pp za odgojno-obrazovne djelatnike Privatne gimnazije Varaždin i V. osnovne škole Varaždin,
* Obnova znanja iz pp za članove Autokluba Varteks,
* Medicinska pratnja na Festivalu nordijskog hodanja 23.03.2019. na Trakošćanu i 28.09.2019. u Varaždinu,
* 17.05.2019. proveden program edukacije učenika osnovne škole Vladimir Nazor u Općini Sveti Ilija,
* 17.05.2019. predavanje iz pružanja pp za članove udruge Zipka,
* Provedene edukativne radionice o pružanju pp za sve učenike prvih razreda osnovnih škola s područja djelovanja GDCK Varaždin,
* 20., 21. i 22.05. dežurstvo volontera za pružanje pp za Dane maturanata,
* Realizacija skladišnog prostora u Fabijanskoj 33 (bivša vojarna Ivan Drašković) za skladištenje opreme u slučaju katastrofa i prihvat i distribuciju humanitarne pomoći.
  1. **HRVATSKA GORSKA SLUŽBA SPAŠAVANJA – STANICA VARAŽDIN**
* **Kadrovska popunjenost**

HGSS – Stanica Varaždin ima 25 člana.

* **Osnovna oprema za djelovanje u slučaju velikih nesreća i katastrofa**
* kombi Renault Trafic 2009. godine,
* Škoda Roomster 2008. godine,
* Dacia Duster 2016. godine,
* Čamac s vanbrodskim motorom 30 ks i prikolica,
* 5x100 m statik užadi za spašavanja i speleo objekte – (vijek trajanja),
* 5x60 m dinamik užadi,
* 25 osobnih prvih pomoći,
* 3 ruksaka u vozilima za pružanje prve pomoći,
* 2 boce (2L) za pružanje prve pomoći s kisikom,
* 6 kompleta za spašavanje iz vode – suha odijela, neoprenske čizmice, prsluci, kacige, užad koja pliva,
* 2 mariner nosiljke za transport unesrećene osobe.
* **Značajnije aktivnosti provedene u 2019. godini**
* Pokazna vježba – Veliki Lovrečan (OŠ),
* Pokazna vježba CZ – Strmec Podravski,
* Pokazna vježba CZ – Mali Bukovec,
* Pokazna vježba CZ – Sv Đurđ,
* Potražna akcija za nestalom osobom –Martijanec-Hrastovljan-Čičkovina,
* Dežurstva na planinarskim pohodima – Ludbreški vinogradi i Ravna Gora,
* Dežurstvo PH u brdskom trčanju-Ivanec-Ivančica- Pokojec-Čevo-Grebengrad,
* Dežurstvo na TRAIL utrci-Beretinec-Čevo-Beretinec,
* Stanična zimska vježba u Sloveniji na Vršiću – turno skijanje, penjanje u ledu, lociranje unesrećenih zatrpanih i spašavanje iz lavina,
* Stanična stijenska vježba na stijenama iznad Podruta – vježbe ljetnih tehnika spašavanja u stijeni, spašavanje unesrećene osobe, pružanje prve pomoći te spuštanje unesrećenog sa pratiocem niz stijenu,
* Stanična speleo vježba – jama (-70 m) „Pod kolosjekom“ Barilovići-Karlovačka županija, spašavanje i transport unesrećene osobe iz jame.
  1. **POVJERENICI CIVILNE ZAŠTITE I NJIHOVI ZAMJENICI OPĆINE CESTICA**

Općinski načelnik Općine Cestica donio je dana 01. veljače 2018. godine Odluku o imenovanju povjerenika i zamjenika povjerenika civilne zaštite Općine Cestica („Službeni vjesnik Varaždinske županije“ broj 17/18). Za područje Općine Cestica imenovano je 14 povjerenika civilne zaštite i 14 zamjenika povjerenika civilne zaštite.

Povjerenici civilne zaštite i njihovi zamjenici:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
* organiziraju zaštitu i spašavanje pripadnika ranjivih skupina,
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

U narednom periodu, povjerenike i zamjenike povjerenika civilne zaštite treba imenovati općinski načelnik Općine Cestica prema kriteriju 1 povjerenik/1 zamjenik povjerenika za maksimalno 300 stanovnika.

* 1. **UDRUGE**

Na području Općine Cestica djeluju udruge građana koje su sa svojim snagama i opremom kojom raspolažu od značaja za sustav civilne zaštite na području Općine Cestica, a to su: Planinarsko društvo – ogranak Dugi vrh; Lovačko društvo Sveti Hubert; Lovačko društvo Cestica i Športsko ribolovni klub „Općine Cestica 1995“.

Ove udruge mogu se uključiti u sustav civilne zaštite u trenutku ukazane potrebe, a s njima treba uspostaviti suradnju na način, da izrade popis snaga i opreme s kojom raspolažu na koju se može računati u danom trenutku.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite.

* 1. **KOORINATORI NA LOKACIJI**

Koordinator na lokaciji procjenjuje nastalu situaciju i njezine posljedice na terenu te u suradnji s Stožerom civilne zaštite Općine Cestica usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite Općine Cestica iz redova operativnih snaga sustava civilne zaštite. Za područje Općine Cestice nisu imenovani koordinatori na lokaciji.

* 1. **PRAVNE OSOBE OD INTERESA ZA SUSTAV CIVILNE ZAŠTITE OPĆINE CESTICA**

Općinsko vijeće Općine Cestica je na svojoj 14. sjednici održanoj dana 04. rujna 2019. godine donijelo Odluku o određivanju pravnih osoba od interesa za sustav civilne zaštite Općine Cestica („Službeni vjesnik Varaždinske županije“ broj 55/19).

Pravne osobe od interesa za sustav civilne zaštite na području Općine Cestica su:

1. B.T. d.o.o. Babinec, Varaždinska 35,
2. HO-TIMA d.o.o. Selci Križovljanski 23,
3. Premužić Transporti d.o.o., Veliki Lovrečan, Sv. Lovre 2,
4. Kontrans d.o.o. Babinec, Varaždinska 46,
5. Komunalno poduzeće „Babić“ d.o.o. Cestica, Ljudevita Gaja 44,
6. Ambulanta opće medicine Cestica, Dravska 3, Cestica
7. Osnovna škola Cestica, Dravska 2, Cestica,
8. Veterinarska ambulanta Cestica, Varaždinska 111, Gornje Vratno.
9. **OSTALI SUDIONICI SUSTAVA CIVILNE ZAŠTITE**

Na području Općine Cestica djeluju službe i pravne osobe koje predstavljaju okosnicu zaštite i spašavanja, a u slučaju velikih nesreća i katastrofa postupaju u skladu s vlastitim operativnim planovima:

* Zavod za hitnu medicinu Varaždinske županije,
* Zavod za javno zdravstvo Varaždinske županije,
* Policijska uprava varaždinska - PP Varaždin,
* Centar za socijalnu skrb Varaždin,
* MUP, Ravnateljstvo civilne zaštite, Područni ured civilne zaštite Varaždin,
* Hrvatske ceste d.o.o. Varaždin,
* ŽUC Varaždinske županije,
* Hrvatske vode , VGO Varaždin,
* Hrvatske šume d.o.o. Šumarija Varaždin,
* HEP ODS Elektra Varaždin,
* Hrvatska poljoprivredno-šumarska savjetodavna služba, Podružnica Varaždin i dr.

1. **ANALIZA FINANCIRANJA SUSTAVA CIVILNE ZAŠTITE OPĆINE CESTICA**

Tijekom 2019. godine na operativne snage sustava civilne zaštite Općine Cestica i njihovo djelovanje utrošena su sljedeća financija sredstva:

* VZO Cestica: 240.000,00 kn,
* HGSS-Stanica Varaždin: 5.000,00 kn,
* GDCK Varaždin: 40.000,00 kn,
* Udruge: 660.000,00 kn,
* Civilna zaštita – ostalo (opremanje, provođenje vježbe): 40.000,00 kn.

1. **ZAKLJUČAK**

Temeljem analize sustava civilne zaštite može se zaključiti da je stanje zadovoljavajuće. Planom djelovanja civilne zaštite Općine Cestica razradit će se mjere mogućeg sprječavanja, otklanjanja i ublažavanja procijenjenih prijetnji i rizika, čije donošenje je planirano u travnju 2020. godine. Aktivnim sudjelovanjem sudionika civilne zaštite u provedbi Plana kroz organizirane vježbe, ulaganjem u organiziranje i opremanje u snage civilne zaštite potrebno je zadržati i unaprijediti stupanj spremnosti kao odgovor na moguće prijetnje i rizike. Izradom planskih dokumenta koji proizlaze iz Procjene rizika od velikih nesreća za Općinu Cestica definirane su postojeće snage sustava civilne zaštite koje kontinuiranim ulaganjem u civilnu zaštitu stupanj unaprjeđuju stupanj spremnosti.

U narednom periodu potrebno je više pažnje posvetiti na edukaciji i uvježbavanju snaga sustava civilne zaštite kroz provođenje vježbi i edukacija, te kroz Proračun osigurati dostatna

financijska sredstva za realizaciju navedenih zadaća.

Analiza stanja sustava civilne zaštite na području Općine Cestica za 2019. godinu stupa na snagu 1 dan od dana objave u „Službenom vjesniku Varaždinske županije“.

Predsjednik Općinskog vijeća:

Darko Majhen, mag. pol.

1. Izvor: Standardne zalihe humanitarne pomoći za korisnike i materijalnih sredstava za djelovanje operativnih snaga HCK GDCK Varaždin u kriznoj situaciji za Općinu Cestica, GDCK Varaždin, studeni 2019. godine. [↑](#footnote-ref-1)